**НАЦИОНАЛНИ СПОРТСКИ САВЕЗ СЛЕПИХ И СЛАБОВИДИХ**

**ПРАВИЛНИК О СТРУЧНОМ РАДУ У**

**НАЦИОНАЛНОМ СПОРТСКОМ САВЕЗУ СЛЕПИХ И СЛАБОВИДИХ**

Београд Новембар 2021.

На основу члана 11, 12, 35. 36 и 37 Статута Националног спортског савеза слепих и слабовидих, и члана 25. став 14) Закона о спорту (Сл.гласник РС бр.10/2016), Управни одбор Националнотг спортског савеза скепих и слабовидих на редовкој седници одржаној дана 25.11..2019. године, донео је ПРАВИЛНИК О СТРУЧНОМ РАДУ У НАЦИОНАЛНОМ СПОРТСКОМ САВЕЗУ СЛАПИХ И СЛАБОВИДИХ (у даљем тексту НСССС).

I ОПШТЕ ОДРЕДБЕ

**Члан 1**. Oвим Правилником НСССС уређује начин и ближе услове за издавање, обнављање и одузимање дозволе за рад спортским стручњацима, укључујући и стручно усавршавање спортских стручњака, нивое дозволе за рад и стручне послове који се могу обављати у спорту слепих и слабовидих, а на основу одређеног нивоа дозволе за рад, у складу са Законом о спорту (у даљем тексту: Закон), Правилником о дозволи за рад спортских стручњака (Сл.гласник РС бр.60/2020, од 24.04.2020) и правилима међународне куглашке федерације и међународне шаховске федерације.

Овим правилником утврђују се и критеријуми ко, када и под којим условима може стећи одређену лиценцу као тренер у спорту слепих и слабовидих и дозволу за рад менаџера у споерту.

**Члан 2**. Испуњеност услова прописаних овим правилником утврђује Комисија (3 члана) за издавање, обнављање и одузимање дозволе за рад спортских стручњака у НСССС (у даљем тексту: Комисија). Комисију именује Управни одбор НСССС, а коју чине 1 члан одговарајуће акредитоване високошколске установе и 2 члана из редова спортских стручњака НСССС.

**II ДЕЛОКРУГ РАДА**

**1. ЕДУКОВАЊЕ И ЛИЦЕНЦИРАЊЕ КУГЛАШКИХ ТРЕНЕРА У КУГЛАШКОМ СПОРТУ**

**Члан 3.** Основна делатност Комисије је едукација и лиценцирање куглашких и шаховских тренера у циљу подизања квалитета рада и нивоа потребног знања како би се на адекватан начин могли испунити планови и циљеви везано за што квалитетнији стручно-тренерски рад у и шаховском спорту. Едукација шаховских, куглашких тренера и стручњака у спорту слепих и слабовидих ће се вршити перманентно током целе године кроз: - праћење стручног рада на тренинзима куглашких клубова - праћење и анализирање наступа наших такмичара на такмичењима у земљи и иностранству - објављивање стручних публикација на сајту НСССС, а којим се омогућава куглашким и шаховским тренерима помоћ у стручном усавршавању, - активно ангажовање и помоћ у раду националних селекција. Комисија је обавезна да подноси извештаје о свом раду УО НСССС.

**2. УТВРЂИВАЊЕ ЗВАЊА И РАНГИРАЊА ТРЕНЕРА**

**2.1. ЛИЦЕНЦИРАЊЕ - ОВЕРА ЛИЦЕНЦЕ ТРЕНЕРА**

**Члан 4.** У складу са одредбама Закона о спорту и Правилником о номенклатури спортских занимања и звања (Сл.гласник бр.86/2020 од 19.06.2020. год.) врши се утврђивања звања и рангирање куглашких и шаховских тренера у зависности од стручних квалификација и критеријума предвиђених овим Правилником.

**Члан 5**. Тренерску лиценцу (дозволу за рад) издаје НСССС на основу спроведене процедуре и мишљења Комисије и може је добити само куглашки тренер, шаховски тренер или меначер у спорту:

: 1. Ако испуњава услове у погледу образовања или стручне оспособљености за обављање стручних послова за које се издаје дозвола за рад, односно ако поседује одговарајуће спортско звање у зависности од ниовоа дозволе за рад, у складу са Законом, актом којим се утврђује номенклатура спортским занимања и звања и спортским правилима НСССС;

2. Ако му је утврђена здравствена способност за обављање стручног рада у спорту, у складу са чланом 19. Закона;

3. Ако спортском стручњаку у моменту издавања дозволе није забрањено обављање стручног рада у спорту у складу са Законом;

4. Ако је од периода стицања претходне дозволе за рад обавио стручно усавршавање у складу са овим правилником и спортским правилима;

5. Ако уплати накнаду за трошкове лиценцирања и издавања дозволе за рад, а уколико није ослобоћен плаћања од УО НСССС;

6. Ако је од периода стицања претходне дозволе за рад обавио у куглашким или шаховским организацијама обавио професионалну праксу односно практичан рад у трајању најмање од 90 сати, у складу са спортским правилима НСССС;

7. Ако има одговарајуће радно или спортско (такмичарско) искуство у складу са правилима НСССС;

8. Ако има постигнуте одговарајуће спортске резултате у складу са спортским правилима НСССС;

**Члан 6.** Страни држављани, шаховски и куглашки тренери су обавезни да пре захтева за добијање лиценце, Комисији доставе стручне квалификације и биографију. На основу приложене документације и спроведене процедуре Комисија може предложити УО НСССС издавање тренерске лиценце страном држављанину за једну такмичарску сезону, уз обавезно испуњавање и других услова утврђених прописима којима се уређује област запошљавања страних држављања у Републици Србији.

**2.2. НИВОИ ЛИЦЕНЦИ (ДОЗВОЛА ЗА РАД) У КУГЛАЊУ И ШАХУ**

**Члан 7**. Тренери добијају једну од следећих лиценци: - виши ниво: „A“ (плава) - нижи ниво: „Б“ (црвена) - Право на тренерску лиценцу има појединац који задовољава један од услова предвиђених за добијање сваке лиценце, и то:

„А“ ЛИЦЕНЦА (ПЛАВА): • Доктор наука из области спорта и физичког васпитања, дисертација из области куглашког или шаховског спорта или да поседује најмање звање оперативног тренера; • Магистар наука из области спорта и физичког васпитања - теза са темом из куглашког односно шаховског спорта или да поседује најмање звање оперативног тренера; • Мастер из области спорта и физичког васпитања - мастер рад са темом из куглашког или шаховског спорта или да поседује најмање звање оперативног тренера. • Тренер који је завршио Факултет спорта и физичког васпитања са дипломским радом из куглашког односно шаховског спорта. • Тренер који има диплому са Високе струковне школе - усмерење куглашки спорт, усмерење шах или спорт слепих и слабовидих. • Тренер који има најмање 3 године рада и води репрезентацију као селектор чији је спортиста освојио медаљу на светском првенству у било којој узрасној категорији и било којој дисциплини.

„Б“ ЛИЦЕНЦА (ЦРВЕНА): • Тренер који је завршио Факултет спорта и физичког васпитања, са дипломским испитом из куглања, шаха, спорта слепих и слабовидих или да има звање оперативни тренер и има више од 2 године тренерског рада. • Тренер који има диплому Вишег спортског тренера. Тренер који има најмање 3 године рада и чији је спортиста у вођењу репрезентације као селектор освојио медаљу на светском, европском првенству или шаховској олимпијади у било којој узрасној категорији и било којој дисциплини. •Тренера - усмерење спорта слепих и слабовидих или звање оперативни тренер и има више од 2 године тренерског рада. • Тренер који је као тренер (селектор) званично водио репрезентацију Србије на светском првенству или европском првенству у сениорској конкуренцији. • Тренер који има звање оперативни тренер куглања или шаха и најмање 3 године рада у клубовима и освојеном медаљом на првенству Србије у свим дисциплинама и узрасним категоријама. • Лиценцирани тренер који има најмање 3 године рада у куглашком спорту и који је са екипом освојио титулу првака државе у сениорској конкуренцији, медаљу на екипном клупском међуанродном такмичењу, или је његов спортиста из клуба освојио неку од медаља на међународним репрезентативним такмичењима.

Лица која доставе лиценце од међународне шаховске или куглашке федерације добијају А ЛИЦЕНЦУ на три године.

Лиценца (дозвола за рад) се издаје у року од 30 дана од дана подношења захтева.

**Члан 8.** Комплетна документација у поступку лиценцирања мора да садржи: • Захтев за издавање лиценце, кратку радну биографију (CV) • Две фотографије, уколико већ није регистрован у савезу.

• Доказ о уплати чланарине и накнаде за издавање лиценце, уколико УО НСССС није донео одлуку о не плаћању накнаде.

• Доказ о стеченом степену образовања, стручне оспособљености и друге потребне доказе из Чл.7. овог Правилника, у зависности од врсте лиценце која се тражи,

Документација која се тражи ако је нема у архиви савеза, а која се доставља у року од 15 дана.

• Потврду о учешћу у обавезним едукативним активностима у организацији НСССС, регионалних савеза и других организација у области спорта,

• Потврду да је од периода стицања претходне дозволе за рад обавио професионалну праксу (практичан рад) у трајању од најмање 90 сати.

• Доказ о ангажовању у стручном раду као тренера,

**2.3. ОВЕРА И УСЛОВИ ЗА ОБНОВУ ЛИЦЕНЦИ**

**Члан 9**. Спортском стручњаку у куглању и шаху може се обновити дозвола за рад ако је у складу са актом којим је уређено стручно усавршавање у области спорта, у периоду важења дозволе за рад обавио годишње најмање девет часова стручног усавршавања кроз учешће на конгресима,. Симпозијумима, семинарима, сусретима, саветобвањима, округлим столовима, трибинама, курсевима и обукама, које обухвата стицање знања и вештина из области обухваћених одговарајућом дозволом за рад. Тренерске лиценце (дозволе за рад) издаје НСССС.

**Члан 10.** Тренери који поседују највиши ниво А лиценцу не полажу испит на лиценцирању и лиценца важи за период за који је издата. Тренери којима је издата дозвола за рад (лиценца) од стране Светске куглашке федерације (WNBA-NBC) или светске шаховске федерације (ФИДЕ, ИБЦА) не полажу испит на лиценцирању и лиценца важи за период за који је издата.

**2.4. ЛИЦЕНЦЕ И РАНГ ТАКМИЧЕЊА**

**Члан 11**. Куглашки и шаховски тренери који остваре право на лиценцу (дозволу за рад) могу радити као тренери у екипним и појединачним такмичењима, у свим узрасним категоријама у складу са Законом.

Менаџери у спорту могу бити стручно ангажовани на реализацији програма у савезу без додатних полагања.Лиценца за рад им се издаје на три године уз доказ да ду најмање 180 сати радили на пословима стручног рада у спорту, за последњих годину дана.

**Члан 12**. Лиценца (дозвола за рад) издаје се на лични захтев тренера (попуњен захтеву слободној форми) и важи три године, у складу са Законом о спорту Републике Србије. Лиценца се издаје у року од 30 дана од дана подношења захтева.

**Члан 13**. Лиценца се одузима уколико тренер, менаџер у спорту не поштује Статут и нормативна акта НСССС или је доставио лажну документацију ради добијања лиценце. Менаџер или тренер коме је одузета дозвола за рад мора у року од осам дана од дана пријема одлуке о одузимању дозволе за рад да је врати.

**Члан 14**. Лиценце (дозволе за рад) издаје НСССС менаџерима и тренерима ако су: ▪ држављани Републике Србије

▪ здравствено способни за обављање стручног рада у спорту слепих и слабовидих, који су испунили све обавезе у погледу едуковања и присуствовања научно-стручним скуповима, семинарима, камповима и предавањима у организацији НСССС и другим организацијама у области спорта,

▪ успешно положили испит на семинару за лиценцирање,

▪ као страни држављани испунили услове за добијање лиценце (дозволе за рад).

**III ЗАВРШНЕ ОДРЕДБЕ**

**Члан 16.** Сва тумачења одредби овог Правилника, његове измене и допуне као и усклађивање са општим актима НСССС и законским прописима у надлежности су УО НСССС.

**Члан 17**. Усвајањем овог Правилника престаје да важи Правилник од 30.12.2018. године.

**Члан 18.** Овај Правилник ступа на снагу даном усвајања.

Председник НСССС

Петар Врањковић